**Hvordan er proceduren for ventelisten**

**Extern venteliste**

Når du har kontaktet rosenbaekken.venteliste@gmail.com vil du blive inviteret til en uformel samtale på vores kontor. Du vil få tilsendt materiale, som du skal læse inden samtalen. Samtalen varer ca. 1⁄2 time, hvor vi får mulighed for at lære hinanden at kende. Du skal betale 250 kr. for at komme på ventelisten. Efter samtalen vil du modtage dit venteliste nummer på mail. Du kan se på hjemmesiden, hvor på ventelisten du står.

Når du står på ventelisten, vil du få tilsendt en mail på de haver, der er til salg i Rosenbækken Havekoloni. Der vil typisk være en svar tid på 1 uge til ventelisteteamet om du er interesseret i en have. Du skal herefter kontakte sælger for evt. besigtigelse af haven. Når du har fundet den helt rigtige have, skal du sammen med sælger finde en dag, hvor vi kan lave handlen. Du skal fremvise et sundhedskort samt betale 1000 kr. for indmeldelse i foreningen ved handlen. Lejekontrakten udfyldes af ventelisteteamet, hvorefter alle dokumenter vil blive scannet og tilsendt til køber og sælger efterfølgende.

**Intern venteliste**

Den interne venteliste er kun for haveejere i Rosenbækken Havekoloni og er kun for medlemmer der har en have i forvejen.
Den interne venteliste går foran den eksterne liste, og bruges når en haveejer aktivt ønsker et andet hus i foreningen. Alle haveejere kan melde sig som interne købere ved at skrive til:

**rosenbaekken.venteliste@gmail.com**

Det er et krav, at det hus haveejeren har i forvejen, frigives til den offentlige venteliste, når der købes et andet internt.

Placeringen på den interne venteliste afgøres af den dato, haveejeren blev medlem af foreningen således, at den med længst anciennitet, har førsteret. Det er ikke muligt at lave en overdragelse til et familiemedlem samtidig med, at haveejeren køber hus internt, da det er et krav, at der frigives et hus til den offentlige venteliste ved internt køb.

Ventelisten opdateres løbende. Personerne på ventelisten får tilsendt deres eget nummer, så man kan se hvor på listen man står. Ventelisten er offentlig tilgængelig på vores hjemmeside:

**https://www.hfrosenbaekken.dk/om-hf-rosenb-kken/venteliste-k-b-og-salg**